Daredevil (TV serija)
Derdevil  () američka je televizijska serija koju je kreirao Dru Godard za Netfliks po motivima iz istoimenog Marvelovog stripa. Radnja je smeštena u Marvelov filmski univerzum i prepliće se sa filmovima iz te franšize.  

Čarli Koks glumi Meta Merdoka/Derdevila, slepog advokata danju, a noću maskiranog osvetnika koji se bori protiv kriminalaca. Pored njega u seriji nastupaju Elden Henson kao Frenklin "Fogi" Nelson - Merdokov najbolji prijatelj i partner u firmi, Debora En Vol kao Karen Pejdž - prva mušterija u njihovoj advokatskoj firmi koja im se pridružuje i Rosario Doson kao Kler Templ - medicinska sestra koja pomaže Merdoku. Serija je snimana u Njujorku.

Prvih 13 epizoda prve sezone našle su se na Netfliksovom striming servisu 10. aprila 2015. godine, dok je druga sezona izašla 18. marta 2016. godine. Serija je dobila pozitivne kritike, a jula 2016. obnovljena je za treću sezonu. Snimanje treće sezone počelo je u novembru 2017. godine, a premijera se očekuje u 2018. godini. Spinof serija o liku iz druge sezone - Panišeru (Džon Berntal), objavljena je u novembru 2017. godine.

Radnja 
Prva sezona serije prati advokata Meta Merdoka koji je kao dečak izgubio vid zbog izloženosti radioaktivnoj supstanci i koja mu je pojačala ostala čula iznad ljudskih sposobnosti. On ove moći koristi kako bi se noću borio protiv kriminalaca na ulicama Njujorka, te otkriva kriminalnu zaveru iza koje stoji Vilson Fisk, njujorški tajkun.

U drugoj sezoni, Merdok nastavlja da balansira život advokata i Derdevila, a pritom mu se put ukršta sa Frenkom Keslom - Panišerom, osvetnikom čije su metode mnogo smrtonosnije od Derdevilovih. Takođe, ponavlja romansu sa svojom misterioznom bivšom devojkom - Elektrom Načios.

Nakon emitovanja treće sezone 29. novembra 2018. Netfliks je objavio kako otkazuje dalje snimanje serije.

Uloge

Epizode

Sezona 1 (2015)

Sezona 2 (2016)

Izvori

Vanjske veze 

 
 Marvel's Daredevil na Netflixu
 
 

Američke TV-serije
Akcijske TV-serije
Kriminalističke TV-serije
TV-serije o superherojima
TV-serije temeljene na stripovima